因舉楞嚴經七處徵心成頌
作者：釋清遠
朝代：宋

paragraphs: 善逝明知直不邪，要窮妄識是空花。
故令慶喜推心目，勝相初觀始出家。
在內何緣昧肝胃，相知在外又成差。
琉璃比眼還同境，閉障開明未有涯。
合處隨生難定體，根塵兼带轉蓬麻。
世間一切都無著，水陸空行作翳瑕。
七處無歸全失措，從茲始得徧河沙。